Tauzų kapinynas

Tauzų kapinynas, vadinamas Papilale (registrinis kultūros paveldo objektas: unikalus kodas - 16287; senas kultūros paminklų sąrašo Nr. AR1629) – kapinynas pietvakarinėje Skuodo rajono savivaldybės teritorijos dalyje, Tauzuose (Mosėdžio seniūnija), 0,45 km į rytus nuo kelio Skuodas–Plungė, kairiajame Bartuvos upės krante.

Kapinynas
Įrengtas dirvonuojančioje aukštumoje, kuri seniau buvusi ariama. Apardytas kasant žvyrą ir užstumdant žvyrduobę. 

Vadinamas Papilale.  1988 m. įrašytas į respublikinės reikšmės archeologijos paminklų sąrašą (AR1629).Lietuvos Respublikos istorijos ir kultūros paminklų sąrašas. - Vilnius, 1993, p. 33 

Teritorijos dydis – 0,69 ha.

50 m į pietus yra Tauzų senosios kapinės–senkapis, vad. Pilale, Maro kapeliais. 

Tyrimai
Kapinyną išaiškino Ignas Jablonskis. 1981 ir 1987 m. žvalgė Mokslinė metodinė kultūros paminklų apsaugos taryba (vadovai Romas Olišauskas, Bronius Dakanis)Bronius Dakanis, Algimantas Merkevičius, Gintautas Zabiela. Skuodo rajono archeologijos paminklų žvalgymas // Archeologiniai tyrinėjimai Lietuvoje 1986 ir 1987 metais. - Vilnius, 1988, p. 181–182

Kasant žvyrą rasta žmogaus kaulų ir archeologinių senienų, kurios pateko į privačius rinkinius. 1981 m. rasta žalvario įvija ir įvijinis žiedas.Jadvyga Laureckienė, Danutė Mukienė. Kultūros paveldo objektai Mosėdžio seniūnijoje (1629 / Senkapis / Tauzų km) // Žemaičių žemė - 2005, Nr. 2 

Šaltiniai

Nuorodos
Kultūros vertybių registras: Senkapis
Kazimieras Prušinkas. Kapinės Mosėdyje ir jo apylinkėje (Tauzų senkapis) // Žemaičių žemė - 2005, Nr. 2 

Kategorija:Skuodo rajono paveldas
Kategorija:Lietuvos kapinynai